2. *számú melléklet*

*az önkormányzat szervezeti és működési szabályzatához {SZMSZ 73. § (6) }*

**AZ ÁLLANDÓ BIZOTTSÁGOK ÁLTAL ELLÁTANDÓ FELADATOK ÉS HATÁSKÖRÖK**

1. **A Pénzügyi *és* TelepülésstratégiaiBizottság feladata és hatásköre**

***a) Általános bizottsági feladatok:***

* Dönt a hatáskörébe utalt ügyekben.

(A képviselő-testület bármely bizottsági ügyet magához vonhat és a bizottsági döntést felülbírálhatja.)

* Testületi döntések előkészítése keretében megtárgyalja az előterjesztéseket és állást foglal a feladatkörébe tartozó ügyekben.
* Előkészíti a munkatervben meghatározott napirendekre vonatkozó előterjesztéseket.
* Közreműködik a tevékenységi köréhez tartozó önkormányzati rendeletek és határozatok tervezeteinek a kidolgozásában.
* Ellenőrzi feladatkörében a polgármesteri hivatal munkáját a képviselő-testületi döntések előkészítésében, illetve annak végrehajtásában.
* Javaslatot tesz a testület hatáskörébe tartozó és a bizottság feladatkörét érintő személyi kérdésekben.
* Ellenőrzi az önkormányzat gazdálkodását.

***b) Egyéb bizottsági feladatok:***

Az önkormányzatnál és intézményeinél:

* véleményezi az éves költségvetési javaslatot és a végrehajtásról szóló féléves, éves beszámoló tervezetét,
* figyelemmel kíséri a költségvetési bevételek és kiadások alakulását, különös tekintettel a saját bevételekre, a vagyonváltozás (vagyonnövekedés, csökkenés) alakulását, értékeli az azt előidéző okokat,
* vizsgálja a hitelfelvétel indokait és gazdasági megalapozottságát, ellenőrzi a pénzkezelési szabályzat megtartását, a bizonylati rend és a bizonylati fegyelem érvényesítését. Vizsgálati megállapításait a képviselő-testülettel haladéktalanul közli.

***c) Javaslattevő, véleményező jogköre van:***

* Az önkormányzat szervezeti és működési szabályzata megalkotása, módosítása,
* A településfejlesztési kérdésekben a képviselő-testület elé terjesztett javaslatok
* A településrendezési szabályzatok, rendeletek előkészítése kérdéseiben.
* Minden olyan képviselő testületi előterjesztés kérdésében, amely a településfejlesztés témakörével kapcsolatos.

***d) Ellenőrzési jogköre van:***

* A Képviselő-testület rendeleteinek hatályosulása, a határozatok végrehajtása,
* A képviselői kérdések, interpellációk intézése kérdéseiben.

1. **A Szociálpolitikai Bizottság feladata és hatásköre**

***a) Általános bizottsági feladatok***

* Döntés a hatáskörébe utalt ügyekben

(A képviselő-testület bármely bizottsági ügyet magához vonhat és a bizottsági döntést felülbírálhatja.)

* Testületi döntések előkészítése keretében megtárgyalja és állást foglal a feladatkörébe tartozó ügyekben.
* Előkészti a munkatervben meghatározott napirendekre vonatkozó előterjesztéseket.
* Közreműködik a tevékenységi köréhez tartozó önkormányzati rendeletek és határozatok tervezeteinek a kidolgozásában.
* Ellenőrzi feladatkörében a polgármesteri hivatal munkáját a képviselő-testületi döntések előkészítésében, illetve annak végrehajtásában.
* Javaslatot tesz a testület hatáskörébe tartozó és a bizottság feladatkörét érintő személyi kérdésekben.

***b) A képviselő-testület által átruházott hatáskörben gyakorolt döntések:***

Dönt a települési támogatási szociális ügyekben.

1. **Az Ügyrendi Bizottság feladata és jogköre**

***a) Javaslattevő, véleményező jogköre van az alábbi ügyekben:***

* Az önkormányzat Szervezeti és Működési Szabályzata, módosítása, hatályosulása,
* A képviselő-testület, valamint a bizottságok működésének törvényessége,
* A helyi népszavazásra, népi kezdeményezésre vonatkozó előterjesztések, kezdeményezések,
* A képviselő-testület hatáskörébe tartozó összeférhetetlenségi ügyek kérdéseiben.
* Vita esetén állást foglal hatásköri kérdésekben.
* Ellátja a képviselő-testület döntési jogkörébe tartozó titkos szavazás lebonyolításával kapcsolatos feladatokat.
* Javaslatot tesz a Képviselő-testületnek a Pénzügyi Bizottság előzetes állásfoglalása alapján a polgármester illetményének, költségtérítésének, valamint az alpolgármester tiszteletdíjának összegszerű meghatározására.

***b) Ellenőrzési jogköre van az alábbi feladatokra nézve:***

* A képviselő-testület rendeleteinek hatályosulása, az önkormányzati határozatok végrehajtása,
* A képviselői kérdések, bejelentések, interpellációk intézése,
* Az ügyfélfogadás rendjének betartása
* A képviselő-testület tagjait megillető jogok és kötelezettségek érvényesülése,
* A polgármesteri, képviselői vagyonnyilatkozatok vizsgálata, nyilvántartása, ellenőrzése.